Mo i Rana stasjon

**Mo i Rana stasjon** (umesamisk: *Måhvie*, sørsamisk: *Måefie*) er en jernbanestasjon på Nordlandsbanen ved Mo i Rana på Helgeland i Nordland. 

Stasjonen befinner seg i Ole Tobias Olsens gate 19.

Stasjonen ble åpnet den 20. mars 1942 da Nordlandsbanen ble tatt i bruk fram til Mo i Rana.

Mo i Rana stasjon ligger 29,3 kilometer fra Bjerka stasjon og ligger 3,5 meter over havet.

## Den tidligere stasjonsbygningen
Den gamle stasjonsbygningen var en nyklassistisk, symmetrisk murbygning. Den ble oppført i 1941 etter tegninger av 29. juni 1941. Den ble åpnet 20. mars 1942. I NSBs bygningsregistrering (1993) hadde den stasjonsnummer 1364.

Den befant seg 29,3 kilometer fra Bjerka stasjon og lå 3,5 meter over havet.

Bygningen ble opprinnelig primært konstruert med ekspedisjonslokaler og en lelighet. Etterhvert ble leiligheten byttet ut med et godsrom.

Sekundært ble bygningen konstruert med restaurant og 14 overnattingsrom. I 1968 forsvant restauranten.

Bygningen bestod av to etasjer og den hadde et areal på 30.0×10.0 m²

Fundamentet bestod av en betongmur og kjelleren av et betongdekke. Ytterveggen bestod av uisolert bergensk teglsteinsmur. Fasadekledningen var puss. Takformen var saltak: En bred sentral taklett mot jernbanesporet i vest, og en liten mot byen i øst. Taktekkingen var skifer i løpeforbandt og det var to skorsteiner.

Det var innlagt elektrisitet og oppvarmingen kom fra en sentralfyr med olje. Det var innlagt vann og bad og fire toaletter.

I 1957 ble vinduene skiftet ut. De opprinnelige smårutene ble erstattet av krysspostvinduer. I 1957 ble også dørene skiftet ut. Fyllingsdører av eik ble erstattet av teakdører. Som dekor var det døromrammingsmotiver med årstallet 1942 i arkrøst.

I 1968 ble første etasje ombygget. Ekspedisjonslokalet ble utvidet, mens restauranten og publikumstoaletter ble fjernet. Leiligheten ble omdannet til stue og kjøkken for overnattingsavdelingen.

Den 30. juni 1980 hadde bygningen gjennomgått maling, fordi pussen flasset av etter frostskader. Arkitektfirmaene Eivind Gleditcsh og Gudmund Hoel malte den utvendige veggen grågul (2B2-3), vinduskarmene ble malt brune (7E4) og dørene ble brunlakkerte.

### Godshuset

## Dagens stasjonsbygningen
Det nåværende stasjonsbygget ble åpnet den 22. september 1990.

## Bysten av Ole Tobias Olsen

Den 18. august 1962 ble det satt opp en byste av Ole Tobias Olsen (1830&ndash;1924) utenfor stasjonsbygget. Billedhugger Trygve Thorsen (1892&ndash;1965) fra Narvik stod for utførelsen av minnesmerket.

Samferdselsminister Trygve Bratteli i Einar Gerhardsens fjerde regjering holdt avdukingstalen, mens generaldirektør Stokke tok i mot statuen på vegne av NSB.


Fil:Rana jernbanestasjon inngang A.JPG|Inngangsdelen for reisende fra Mo i Rana
Fil:Rana jernbanestasjon inngang C.JPG|Inngangsdelen for reisende fra Mo i Rana
Fil:Rana jernbanestasjon inngang B.JPG|Inngangsdøren for reisende fra Mo i Rana
Fil:Rana jernbanestasjon inngang D.JPG|Stasjonens sørside
Fil:Rana jernbanestasjon venterom A.JPG|Venterommet
Fil:Rana jernbanestasjon venterom B.JPG|Venterommet
Fil:Rana jernbanestasjon venterom C.JPG|Venterommet
Fil:Rana jernbanestasjon venterom D.JPG|Venterommet


## Referanser




## Kilder
* 
* 
* 

## Eksterne lenker